अंजलि के टाइम टेबल में हर सब्जेक्ट के लिए समय है। तय समय पर वह तैयारी करती हैं। अंजलि के पिता किसान है और मां प्राथमिक विद्यालय में हेड मास्टर हैं। अंजिल को बोर्ड परीक्षा टॉप करने की सूचना टीचर ने फोन करके दी तो एक पल के लिए अंजलि को भरोसा ही नहीं हुआ, लेकिन अगले पल वो खुशी से झूम उठी। स्कूल में बुलावे पर जब अंजलि स्कूल पहुंची तो मीडिया वालों का जमावड़ा लग चुका था। ढोल नगाड़े के साथ अंजलि का स्कूल में स्वागत हुआ और लड्डू मिठाई खिलाकर टीचर और स्कूल प्रशासन ने अपनी खुशियां व्यक्त की।